Diari Oficial de la Generalitat Valenciana


Sumari del DOGV 5141, del 23-11-2005 (2005/12301)

ACORD de 4 d'octubre de 2005,de la Comissió Territorial d'Urbanisme de Castelló, relatiu al Pla especial de reserva dotacional de planta potabilitzadora al municipi de Moncofa.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12656


Data del document
:   04-10-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Moncofa
    * pla d'urbanisme

ACORD de 4 d'octubre de 2005,de la Comissió Territorial d'Urbanisme de Castelló, relatiu al Pla especial de reserva dotacional de planta potabilitzadora al municipi de Moncofa. [2005/X12456]
  
Vist l'expedient relatiu al Pla especial de reserva dotacional de planta potabilitzadora al municipi de Moncofa, i de conformitat amb els següents,
  
Antecedents
  
Primer. L'Ajuntament de Moncofa, en sessió de 20 de gener de 2005, va acordar sotmetre a informació al públic el Pla especial, la qual cosa es va dur a terme mitjançant anuncis inserits en el periòdic Levante de 8 d febrer de 2005 i en el Diari Oficial de la Generalitat Valenciana de 17 de febrer de 2005. Transcorregut el període d'informació al públic, durant el qual es no va formular cap al·legació, el Ple de l'Ajuntament va aprovar provisionalment el Pla especial en sessió de 31 de març de 2005.
  
Segon. El projecte està format per memòria i plànols.
  
Tercer. L'objecte del projecte és la creació d'una reserva de sòl dotacional per a la possible instal·lació d'una planta potabilitzadora, en una parcel·la de 26.141 m2 de sòl no urbanitzable.
  
Quart. El 14 de juny de 2005 s'ha emés un informe de la Unitat de Carreteres del Ministeri de Foment, i assenyala que l'actuació no afecta la xarxa de carreteres estatals.
  
Fonaments de dret
  
Primer. La tramitació del Pla especial ha sigut correcta, de conformitat amb el que estableixen els articles 38 i 43.1 de la Llei 6/1994, de 15 de novembre, reguladora de l'activitat urbanística (en endavant LRAU) i en l'article 168 del Reglament de planejament de la Comunitat Valenciana, aprovat pel Decret 201/1998, de 15 de desembre, (en endavant RPCV).
  
Com resultat dels antecedents, s'ha sol·licitat un informe de la Divisió de Recursos Hidràulics de la Conselleria d'Infraestructures i Transport. Transcorregut el termini d'emissió dels informes, aquests no s'han emés, per la qual cosa, conforme al que resulta de l'article 83, apartats 3 i 4, de la Llei de règim jurídic de les administracions públiques i del procediment administratiu comú, escau continuar el procediment d'aprovació.
  
Segon. La documentació està completa, a l'efecte del compliment del que estableix l'article 27 de la LRAU i en l'article 91 del RPCV, sense perjudici de la documentació addicional que després es comentarà.
  
Tercer. L'article 12 de la LRAU estableix, en la lletra E, que uns de les comeses dels plans especials, complementant o fins i tot modificant el planejament general, és el de la creació o ampliació de reserves de sòl dotacional. D'una altra banda, segons l'article 11 de la LRAU, els plans podran preveure reserves de sòl dotacional en sòl no urbanitzable quan siga convenient per al millor servei públic. Finalment, l'article 58.4 de la LRAU enumera, entre els distints usos previstos dins de les reserves de sòl dotacional públic, el corresponent a una instal·lació potabilitzadora. De tot això se segueix la possibilitat legal de preveure mitjançant un pla especial la creació d'una reserva de sòl dotacional, dins del sòl no urbanitzable, en la qual puga ubicar-se la referida planta.
  
No hi ha obstacle a l'aprovació definitiva del Pla especial. En tot cas, l'aprovació del Pla especial únicament es refereix a la integració urbanística de la parcel·la en què s'ha d'ubicar la instal·lació, sense que aquesta aprovació equivalga a l'aprovació del projecte de planta potabilitzadora, que haurà d'efectuar-se seguint el procediment que legalment li corresponga.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó de tot el que antecedeix, la Comissió Territorial d'Urbanisme de Castelló acorda:
  
Aprovar definitivament el Pla especial per a la reserva de sòl no urbanitzable per a dotacional planta potabilitzadora al municipi de Moncofa.
  
Contra aquest acord, que no posa fi a la via administrativa, pot interposar-se recurs administratiu d'alçada, en el termini d'un mes, davant la secretària autonòmica de Territori i Medi Ambient de la Conselleria de Territori i Habitatge això sense perjudici d'utilitzar qualsevol altre recurs que es considere oportú.
  
Castelló de la Plana, 4 d'octubre de 2005.- El secretari de la Comissió Territorial d'Urbanisme: Fernando Renau Faubell.